CELEX: 22004D0094
Language: sk
Date: 2004-07-09 00:00:00
Title: Rozhodnutie spoločného výboru EHP č. 94/2004 z 9. júla 2004, ktorým sa mení a dopĺňa Príloha I (Veterinárne a fytosanitárne záležitosti) k Dohode o EHP

23.12.2004   
            
            
               SK
            
            
               Úradný vestník Európskej únie
            
            
               L 376/10
            
         
      ROZHODNUTIE SPOLOČNÉHO VÝBORU EHP
   
   
      Č. 94/2004
   
   z 9. júla 2004,
   ktorým sa mení a dopĺňa Príloha I (Veterinárne a fytosanitárne záležitosti) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, najmä na jej článok 98,
   keďže:
   
               (1)
            
            
               Príloha I k dohode bola zmenená a doplnená rozhodnutím Spoločného výboru EHP č. 69/2004 z 8. júna 2004 (1).
            
         
               (2)
            
            
               Rozhodnutie Komisie 2003/378/ES z 23. mája 2003, ktorým sa mení a dopĺňa rozhodnutie 2002/300/ES ustanovujúce zoznam schválených zón so zreteľom na Bonamia ostreae a/alebo Marteilia refringens
                   (2) sa má začleniť od dohody.
            
         
               (3)
            
            
               Rozhodnutie Komisie 2003/390/ES z 23. mája 2003, ktorým sa ustanovujú osobitné podmienky na uvádzanie na trh vodných živočíchov, ktoré sa nepovažujú za náchylné na určité ochorenia a výrobkov akvakultúry (3) sa má začleniť do dohody.
            
         
               (4)
            
            
               Rozhodnutie Komisie 2003/458/ES z 12. júna 2003, ktorým sa menia a dopĺňajú prílohy I a II k rozhodnutiu 2002/308/ES, ktorým sa ustanovujú zoznamy schválených zón a schválených fariem, pokiaľ ide o ochorenie rýb na vírusovú hemoragickú septikémiu (VHS) a infekčnú hematopoetickú nekrózu (IHN) alebo pokiaľ ide o obidve tieto ochorenia (4) sa má začleniť do dohody.
            
         
               (5)
            
            
               Rozhodnutie Komisie 2003/466/ES z 13. júna 2003, ktorým sa stanovujú kritériá pre vymedzenie pásiem a úradný dozor pri podozrení na výskyt nákazlivej chudokrvnosti lososov (ISA) alebo pri jeho potvrdení (5) sa má začleniť do dohody.
            
         
               (6)
            
            
               Rozhodnutie Komisie 2003/634/ES z 28. augusta 2003, ktorým sa schvaľujú programy na účely získania štatútu schválených zón a schválených firiem v neschválených zónach v súvislosti s vírusovou hemoragickou septikémiou (VHS) a infekčnou krvotvornou nekrózou (IHN) u rýb (6) sa má začleniť do dohody.
            
         
               (7)
            
            
               Rozhodnutie Komisie 2003/729/ES zo 6. októbra 2003, ktorým sa mení a dopĺňa rozhodnutie 2002/300/ES ustanovujúce zoznam schválených zón so zreteľom na Bonamia ostreae a/alebo Marteilia refringens
                   (7) sa má začleniť od dohody.
            
         
               (8)
            
            
               Rozhodnutie 2003/390/ES ruší rozhodnutia Komisie 93/22/EHS (8) a 93/55/ES (9), ktoré sú začlenené do dohody a ktoré sa majú následne zrušiť.
            
         
               (9)
            
            
               Rozhodnutie 2003/634/ES ruší rozhodnutie Komisie 2002/304/ES (10), ktoré je začlenené do dohody a ktoré sa má následne zrušiť.
            
         
               (10)
            
            
               Toto rozhodnutie sa neuplatňuje na Lichtenštajnsko,
            
         ROZHODOL TAKTO:
   Článok 1
   Kapitola I prílohy I k dohode sa mení a dopĺňa tak, ako je uvedené v prílohe k tomuto rozhodnutiu.
   Článok 2
   Texty rozhodnutí 2003/378/ES, 2003/390/ES, 2003/458/ES, 2003/466/ES, 2003/634/ES a 2003/729/ES v islandskom a nórskom jazyku, ktoré sú určené na uverejnenie v dodatku EHP k Úradnému vestníku Európskej únie, sú autentické.
   Článok 3
   Toto rozhodnutie nadobúda účinnosť 10. júla 2004, ak sa Spoločnému výboru EHP zaslali všetky oznámenia podľa článku 103 ods. 1 k dohode (11).
   Článok 4
   Toto rozhodnutie sa uverejní v oddieli EHP a dodatku EHP k Úradnému vestníku Európskej únie.
   
      V Bruseli 9. júla 2004
      
         
            Za Spoločný výbor EHP
         
         
            predseda
         
         Kjartan JÓHANNSSON
         
      
   
   
      (1)  Ú. v. EÚ L 349, 25.11.2004, s. 23.
   
      (2)  Ú. v. EÚ L 130, 27.5.2003, s. 27.
   
      (3)  Ú. v. EÚ L 135, 3.6.2003, s. 19.
   
      (4)  Ú. v. EÚ L 154, 21.6.2003, s. 93.
   
      (5)  Ú. v. EÚ L 156, 25.6.2003, s. 61.
   
      (6)  Ú. v. EÚ L 220, 3.9.2003, s. 8.
   
      (7)  Ú. v. EÚ L 262, 14.10.2003, s. 37.
   
      (8)  Ú. v. ES L 16, 25.1.1993, s. 8.
   
      (9)  Ú. v. ES L 14, 22.1.1993, s. 24.
   
      (10)  Ú. v. ES L 104, 20.4.2002, s. 37.
   
      (11)  Nie sú uvedené žiadne ústavné požiadavky.
   
      PRÍLOHA
      k rozhodnutiu Spoločného výboru EHP č. 94/2004
      Kapitola I prílohy I k dohode sa mení a dopĺňa takto:
      
                  1.
               
               Za bod 28 (rozhodnutie Komisie 2003/422/ES) sa v časti 3.2. dopĺňa nasledujúci bod:
                     
                                 „29.
                              
                              
                                 
                                    32003 D 0466: Rozhodnutie Komisie 2003/466/ES z 13. júna 2003, ktorým sa stanovujú kritériá pre vymedzenie pásiem a úradný dozor pri podozrení na výskyt nákazlivej chudokrvnosti lososov (ISA) alebo pri jeho potvrdení (Ú. v. EÚ L 156, 25.6.2003, s. 61).
                                 Tento akt sa uplatňuje aj na Island.“
                              
                           
               
            
                  2.
               
               
                  Do bodu 65 (rozhodnutia Komisie 2002/300/ES) sa v časti 4.2. dopĺňa nasledujúca zarážka:
                  „v znení:
                  
                              —
                           
                           
                              
                                 32003 D 0378: Rozhodnutie Komisie 2003/378/ES z 23. mája 2003 (Ú. v. EÚ L 130, 27.5.2003, s. 27).
                           
                        
                              —
                           
                           
                              
                                 32003 D 0729: Rozhodnutie Komisie 2003/729/ES zo 6. októbra 2003 (Ú. v. EÚ L 262, 14.10.2003, s. 37).“
                           
                        
            
                  3.
               
               Do bodu 66 (rozhodnutie Komisie 2002/308/ES) sa v časti 4.2. dopĺňa nasledujúca zarážka:
                     
                                 „—
                              
                              
                                 
                                    32003 D 0458: Rozhodnutie Komisie 2003/458/ES z 12. júna 2003 (Ú. v. EÚ L 154, 21.6.2003, s. 93).“
                              
                           
               
            
                  4.
               
               Za bod 71 (rozhodnutie Komisie 2003/644/ES) sa v časti 4.2. dopĺňajú nasledujúce body:
                     
                                 „72.
                              
                              
                                 
                                    32003 D 0390: Rozhodnutie Komisie 2003/390/ES z 23. mája 2003, ktorým sa ustanovujú osobitné podmienky na uvádzanie na trh vodných živočíchov, ktoré sa nepovažujú za náchylné na určité ochorenia a výrobkov akvakultúry (Ú. v. EÚ L 135, 3.6.2003, s. 19).
                                 Tento akt sa uplatňuje aj na Island.
                              
                           
                                 73.
                              
                              
                                 
                                    32003 D 0466: Rozhodnutie Komisie 2003/466/ES z 13. júna 2003, ktorým sa stanovujú kritériá pre vymedzenie pásiem a úradný dozor pri podozrení na výskyt nákazlivej chudokrvnosti lososov (ISA) alebo pri jeho potvrdení (Ú. v. EÚ L 156, 25.6.2003, s. 61).
                                 Tento akt sa uplatňuje aj na Island.“
                              
                           
               
            
                  5.
               
               
                  Text bodu 8 (rozhodnutie Komisie 93/22/EHS) a 15 (rozhodnutie Komisie 93/55/EHS) v časti 4.2. sa ruší.
               
            
                  6.
               
               Pod nadpis: „AKTY, NA KTORÉ ŠTÁTY EZVO A DOZORNÝ ORGÁN EZVO NÁLEŽITE PRIHLIADNU“ sa za bod 54 (rozhodnutie Komisie 2002/907/ES) v časti 4.2. dopĺňa nasledujúci bod:
                     
                                 „55.
                              
                              
                                 
                                    32003 D 0634: Rozhodnutie Komisie 2003/634/ES z 28. augusta 2003, ktorým sa schvaľujú programy na účely získania štatútu schválených zón a schválených firiem v neschválených zónach v súvislosti s vírusovou hemoragickou septikémiou (VHS) a infekčnou krvotvornou nekrózou (IHN) u rýb (Ú. v. EÚ L 220, 3.9.2003, s. 8).
                                 Tento akt sa uplatňuje aj na Island.“
                              
                           
               
            
                  7.
               
               
                  Pod nadpisom: „AKTY, NA KTORÉ ŠTÁTY EZVO A DOZORNÝ ORGÁN EZVO NÁLEŽITE PRIHLIADNU“ sa ruší bod 52 (rozhodnutie Komisie 2002/304/ES) v časti 4.2.